Penerbit Sahkan Syamsul Yusof Tidak Terlibat Dalam Prekuel “Mat Kilau”
Penerbit Studio Kembara, Abdul Rahman MD Dali mengesahkan bahwa filem prekuel Mat Kilau tidak akan melibatkan bintang utama Datuk Adi Putra, Beto Kusyairy dan pengarah Syamsul Yusof.  Menurutnya, watak kedua-dua pelakon itu tiada kena mengena dengan jalan cerita dalam filem prekuel akan datang.  Selain itu juga, ketiadaan Syamsul pula disebabkan pihaknya mahu memberi peluang kepada pengarah lain. “Memang ada beberapa pelakon sudah ditawarkan watak kecuali Adi Putra dan Beto kerana watak mereka masih belum diperlukan dalam karya prekuel itu. “Memang ada beberapa pelakon sudah ditawarkan watak kecuali Adi Putra dan Beto kerana watak mereka masih belum diperlukan dalam karya prekuel itu. “Kami tiada masalah cuma kali ini mahu memberi peluang kepada pengarah lain untuk berkarya bersama Studio Kembara,” kata Abdul Rahman kepada Kosmo Online!  “Kami tiada masalah cuma kali ini mahu memberi peluang kepada pengarah lain untuk berkarya bersama Studio Kembara,” Ditanya sama ada ketiadaan ketiga-tiga tunjang utama filem Mat Kilau itu disebabkan hubungan keruh antara mereka, Abdul Rahman bagaimanapun menafikan perkara tersebut. “Kami tiada masalah dan bersikap profesional. Tetapi kami memang sudah lama tidak berkomunikasi kerana masing-masing sibuk,” ujar Abdul Rahman. Setakat ini butiran plot mengenai prekuel Mat Kilau masih belum diketahui, tetapi menurut penerbit, filem tersebut akan menjalani penggambaran pada hujung tahun ini atau selewat-lewatnya pada awal tahun depan. Filem Mat Kilau yang mendapat kutipan sebanyak RM97 juta mencipta rekod sebagai karya tempatan yang mencapai kutipan tertinggi.